Starptautiskās klinšu kāpšanas sacensības

**„Ventspils OPEN 2018”**

**Nolikums**

* **Mērķi un uzdevumi:**
* Popularizēt kāpšanas sportu Ventspilī un Latvijā;
* Veicināt aktīvu dzīvesveidu;
* Noskaidrot spēcīgākos sportistus kāpšanas sportā.
* **Laiks un vieta**

Starptautiskās klinšu kāpšanas sacensības (turpmāk – sacensības) notiks **2018. gada 25. augustā OC „Ventspils” sporta namā „Centrs”** Brīvības ielā 14, Ventspilī, Latvijā. Kāpšanas sienas augstums ir 14 metri, platums 11 metri, pārkare līdz 6 metriem, uz sienas atrodas dažādas grūtības maršruti, kuri veicami ar apakšējo drošināšanu.

* **Organizatori**

Sacensības organizē Ventspils kāpšanas sporta klubs „Atsaite” sadarbībā ar Olimpisko centru „Ventspils”, tūrisma un aktīvās atpūtas veikalu „Gandrs”. Sacensību galvenais organizators Ventspils kāpšanas sporta klubs „Atsaite”, kontaktpersona: kāpšanas sienas instruktore – Dace Grinvalde, tālrunis 28823650.

* **Dalībnieku pieteikšanās, reģistrācija**
* Dalībnieki reģistrējas 2 (divās) grupās:
* BC grupa 2002. gadā dzimuši un jaunāki;
* A grupa 2001. gadā dzimuši un vecāki.
* Sacensībām jāreģistrējas sūtot informāciju uz epastu: [atsaite2@inbox.lv](mailto:atsaite@inbox.lv), norādot dalībnieka vārdu, uzvārdu un grupu. Dalības maksa: BC grupai 3EUR un A grupai 5 EUR reģistrējoties sacensībām līdz 2018. gada 24. augustam, pēc 24. augusta un sacensību dienā 8 EUR.
* Dalības maksu var veikt ar pārskaitījumu: Ventspils kāpšanas sporta klubs „Atsaite”, reģ. Nr. 50008223611, konta nr. LV94HABA0551038410713.
* **Sacensību norise**

Abu grupu dalībnieki veic 10 dažādus grūtību pakāpes maršrutus, izlozē noteiktajā secībā. Visu maršrutu veikšanai paredzētas 4 stundas. Sacensību galvenais tiesnesis Kaspars Vilks.

* plkst. 10.00 līdz plkst.10.50 reģistrēšanās;
* plkst. 10.50 līdz plkst. 11.00 maršrutu parādīšana;
* plkst. 11.00 līdz plkst. 15.00 dalībniekiem starts grūtās kāpšanas kvalifikācijas distancēs;
* līdz plkst. 16.00 rezultātu apkopošana, distanču sagatavošana BC grupas finālam;
* plkst.17.00 līdz plkst. 17.30 starts BC grupas finālistiem;
* plkst.18.00 līdz plkst. 18.30 starts A grupas finālistiem;
* plkst.19.00 dalībnieku apbalvošana.
* **Sacensību vērtēšana**
* Rezultātus BC un A grupā kvalifikācijas sacensībās nosaka, summējot izieto distanču daudzumu un garumu;
* Rezultātus vērtē atsevišķi zēniem un meitenēm;
* Fināls katrai grupai atsevišķs. Finālisti veic vienu distanci. Vērtē izietās distances garumu un laiku;
* I, II, III vietu ieguvējus apbalvo ar diplomiem un piemiņas balvām.

**Izdevumi**

Dalībnieku ceļa izdevumus sedz komandējošā organizācija vai dalībnieki.